b'\n_START_ARTICLE_\nHudobin Potepin\n_START_PARAGRAPH_\nHudobin Potepin je slovenska pravljica, ki jo je napisal Fran Sale\xc5\xa1ki Fin\xc5\xbegar. Prvi\xc4\x8d je bila objavljena septembra 1944. Spada med \xc5\xa1tiri pravljice z naslovom Makalonca in sodijo v klasi\xc4\x8dno slovensko mladinsko pripovedni\xc5\xa1tvo. Makalonca prina\xc5\xa1a pravljice, ki jih je pisatelj, kot pravi v uvodu, \xc5\xa1e kot \xc5\xa1tudent sli\xc5\xa1al v ko\xc4\x8dah pri ov\xc4\x8darjih in \xc4\x8drednikih in jih je zdaj na novo prepisal iz svojih zapiskov. Pravljica je v rokopisu razdeljena na posamezna poglavja, medtem ko so v natisnjenem besedilu dogodiv\xc5\xa1\xc4\x8dine razdeljene samo z nekaj ve\xc4\x8djimi presledki. naslovi poglavij: Pri ov\xc4\x8darju, Pri lovcu, Pri kroja\xc4\x8du, Pri kmetu.\n_START_SECTION_\nVsebina\n_START_PARAGRAPH_\nPravljica govori o drobnem hudi\xc4\x8dku - Hudobinu, ki pride na zemljo in tako ali druga\xc4\x8de posku\xc5\xa1a onesre\xc4\x8diti ljudi na zemlji. \xc5\xbdeli premagati ljudi in poglavarju Luciferju prinesti \xc4\x8dlove\xc5\xa1ke du\xc5\xa1e. Najprej se je preizkusil s pastirjem na pa\xc5\xa1niku. Tisti, ki bolj mo\xc4\x8dno udari s koroba\xc4\x8dem ( bi\xc4\x8d za priganjanje ovc ), zmaga. Pastir mu je s pretvezo, da ne bo oglu\xc5\xa1el prevezal o\xc4\x8di in ga z gorja\xc4\x8do udaril po glavi ter na ta na\xc4\x8din re\xc5\xa1il svojo du\xc5\xa1o. Ko si Hudobin opomore po prvem porazu, v gozdu sre\xc4\x8da lovca Kolumbe\xc5\xbea. Pomerila sta se v kajenju tobaka. Kolumbe\xc5\xbe mu je namesto pipe s tobakom ponudil pu\xc5\xa1ko s smodnikom in ga tako pretkano premagal. Tretja \xc5\xbertev je bil kroja\xc4\x8d Kri\xc5\xa1pin, s katerim sta se v leseni ko\xc4\x8di pomerila v \xc5\xa1ivanju hla\xc4\x8dnic, stiskanju kamnov in boju s sabljo (vatel). Hudobin je bil v vseh treh izzivih pora\xc5\xbeen. Hudi\xc4\x8dek ni obupal, zato se je odpravil v kr\xc4\x8dmo in se prelevil v me\xc5\xa1etarja. Pri kartanju odkrijejo da goljufa, zato se s kmetom Zgubo odpravita domov. Tam mu v zameno za njegovo du\xc5\xa1o ponuja denar. Pri tem ju zmoti kmetova \xc5\xbeena. Iz pe\xc4\x8di ves \xc4\x8drn pride dimnikar, Hudobin se ga ustra\xc5\xa1i in izgine. Na mizi kot opomin ostane o\xc5\xbegan \xc4\x8drn made\xc5\xbe, ostanek peklenske pogodbe. Hudi\xc4\x8dek gre seded pod Luciferjev stol za tiso\xc4\x8d let, ker ni opravil svoje naloge.\n_START_SECTION_\nInterpretacija literarnih likov\n_START_PARAGRAPH_\nV pravljici nastopa \xc5\xa1est likov: hudobec Hudobin, ov\xc4\x8dar oziroma pastir, lovec Kolumbe\xc5\xbe, kroja\xc4\x8d Kri\xc5\xa1pin, kmet Zguba in poglavar Lucifer.\n_START_SECTION_\nMotivno-tematske povezave, primerjava z drugimi literarnimi deli\n_START_PARAGRAPH_\nGlavni motiv v pravljici Hudobin Potepin je motiv du\xc5\xa1e in pekla, ki ga najdemo tudi v Dantejevi Bo\xc5\xbeanski komediji. Dante pravi, da ob rojstvu \xc4\x8dlovek prejme neomade\xc5\xbeevano du\xc5\xa1o, ki jo z grehi uma\xc5\xbee. K bogu se ne more vrniti, dokler ni du\xc5\xa1a \xc4\x8dista. Du\xc5\xa1a tako preide tri stopnje, ki so obenem sklopi Bo\xc5\xbeanske komedije: \xc4\x8dlove\xc5\xa1ko (pekel), odlaga (vice) in obnovo (nebesa). Ko se o\xc4\x8disti vsega \xc4\x8dlove\xc5\xa1kega, jo sprejme slava ve\xc4\x8dnega miru. Dante lahko po bo\xc5\xbeji milosti obhodi pekel, vice in nebesa. Predstavlja alegorijo \xc4\x8dlove\xc5\xa1ke du\xc5\xa1e. Motiv hudi\xc4\x8da najdemo tudi v pravljici Vrag se \xc5\xbeeni in v Vragovi nevesti. V obeh pravljicah nastopa hudi\xc4\x8d ravno tako kot v Hudobinu Potepinu v razli\xc4\x8dnih osebah in vlogah, z namenom da bi \xc5\xa1kodil ljudem.'